איווי טמפלטון

איווי ג'יין טמפלטון (באנגלית: Evie Jayne Templeton; נולדה ב-31 בדצמבר 2008) היא שחקנית אנגלייה, הידועה בעיקר בזכות תפקידה כאגנס דה-מיל בעונה השנייה של הסדרה "ונסדיי".

 ראשית חייה 
איווי טמפלטון נולדה ב-31 בדצמבר 2008 בברבדוס, בת להורים אנגלים. יש לה אחות אחת, גדולה ממנה בשש שנים והיא רקדנית בלט מקצועית. כשהייתה טמפלטון בת שבע, היא ומשפחתה חזרו לאנגליה והתיישבו בעיירה ליד לונדון.

 קריירה 
טמפלטון ערכה את הופעת הבכורה שלה בקולנוע ובטלוויזיה בשנת 2022, כאשר שיחקה בתפקידים משניים במיני-סדרה, "חיים ועוד חיים" (אנ'), דרמה ההיסטורית של ה-BBC, ובסרט "פינוקיו" של דיסני. לפני כן טמפלטון הופיעה בתיאטרון בהצגות, "לידת המולד" בסיבוב הופעות בבריטניה ובמחזה "עלובי החיים" בווסט אנד.

בשנת 2023, טמפלטון קיבלה את התפקיד הראשי הראשון שלה, לצד טאפנס מידלטון בסרט האימה "Lord of Misrule" בתפקיד גרייס הולנד. 

בשנת 2024 טמפלטון דיבבה את דמותה של לורה במשחק הווידאו "סיילנט היל 2". טמפלטון צפויה לחזור לתפקידה כלורה בסרט האחרון בסדרת סרטי סיילנט היל, סרט האימה הפסיכולוגי "חזרה לסילנט היל", הסרט צפוי לצאת לאקרנים בשנת 2026.

במאי 2024, הוכרז כי טמפלטון קיבלה תפקיד קבוע בעונה השנייה של הסדרה של נטפליקס, "ונסדיי" בתור התלמידה אגנס דה-מיל, הסטוקרית של ונסדיי אדמס, בעלת כוחות היעלמות. העונה השנייה יצאה לאקרנים בשני חלקים, הראשון ב-6 באוגוסט 2025 והשני ב-3 בספטמבר של אותה השנה.

 פילמוגרפיה 
 קולנוע 
שנהסרטתפקיד הערות2020Redטוליסרט קצר 2022 פינוקיו להקת אי התענוגות 2023 Lord of Misrule  גרייס הולנד2024The Bunkerבססרט קצר 2026 החזרה לסיילנט היל לורה

 טלוויזיה 
שנהסדרהתפקיד הערות 2022 חיים ועוד חיים (אנ') פרידה (בת 10) פרק: "#1.4" 2024 קרימינל רקורד (אנ') ליסה הגרטי (בת 10) פרק: "The Sixty-Twos" 2025 ונסדיי אגנס דה-מיל תפקיד ראשי (עונה 2); 8 פרקים

 משחקי וידאו 
שנהפרויקטתפקיד הערות2021Save Lunaנערה שקטה 2024 סיילנט היל 2 (אנ') לורה

 קישורים חיצוניים 

 הערות שוליים 

קטגוריה:שחקני קולנוע וטלוויזיה ברבדוסים
קטגוריה:שחקניות ילדות אנגליות
קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-2008